́те нбс̑ныя тро̑цы служи́теліе: земну́ю тро́ицу ст҃ы́хъ іера́рхѡвъ да восхва́лимъ, васі́ліа ца́рствія тезоиме́ннаго, григо́ріа бг҃осло́віи наимено́внаго, и іѡа́нна вои́стинну бл҃годатноимено́внаго, глубины̀ му́дрости дх҃а испыта́вшихъ: струи̂ ѻкеа́нѡвы, исто́чники приснотеку́щыя, во́ду жи́ву ска́чущую проза̂рныя би́серы, земна̂я свѣти̂ла, цр҃кѡ́вная корми̂ла, свѣтоплодови̂тая древеса̀, строи́тели бл҃года́ти, хрс̑та̀ моегѡ̀ уста̀, и тро̑цы побо́рницы, ѿ нея̀ несре́дственнѡ ѡсіява́ємыя, и моля́щыяся непреста́ннѡ ѡ душа́хъ на́шихъ